Mette Frederiksen vil her til eftermiddag igen tale til nationen på et pressemøde i Statsministeriets spejlsal klokken 16.00.

Det oplyser Statsministeriet i en kortfattet pressemeddelelse.

Her fremgår det, at hun vil give en status på "situationen i Danmark - herunder for udviklingen i antallet af smittede samt kapaciteten i sundhedsvæsenet".

Pressemeddelelsen afslører ikke nyt om de restriktioner, som regeringen og Folketinget har indført - eller om en mulig genåbning af yderligere dele af samfundet.

Det er en uge siden, Mette Frederiksen sidst holdt pressemøde. Her annoncerede hun, at genåbningen af samfundet så småt skulle begynde - blandt andet med genoptagelse af børnepasningen i vuggestuer og børnehaver, ligesom de yngste elever kan se frem til at komme tilbage i skole fra i morgen af, hvis skolerne er klar til det.

Læs også : Eksperter: Mudret kommunikation og uenigheder kan få danskernes adfærd til at skride under genåbning

Sammenbrud i forhandlinger